CELEX: C2007/183/85
Language: ro
Date: 2007-08-04 00:00:00
Title: Cauza F-55/07: Acțiune introdusă la 30 mai 2007 — Tiralongo/Comisia Comunităților Europene

4.8.2007   
            
            
               RO
            
            
               Jurnalul Oficial al Uniunii Europene
            
            
               C 183/43
            
         Acțiune introdusă la 30 mai 2007 — Tiralongo/Comisia Comunităților Europene
   (Cauza F-55/07)
   (2007/C 183/85)
   Limba de procedură: italiana
   Părțile
   
      Reclamant: Giuseppe Tiralongo (Ladispoli, Italia) (reprezentanți: F. Sciaudone, R. Sciaudone și S. Frazzani, avvocati)
   
      Pârâtă: Comisia Comunităților Europene
   Concluziile reclamantului
   
               —
            
            
               declararea admisibilității prezentei acțiuni;
            
         
               —
            
            
               dispunerea furnizării de către Comisie a informațiilor și a prezentării de către aceasta a înscrisurilor referitoare la recrutarea și la prelungirile succesive ale contractului doamnei X în cadrul Oficiului European de Luptă contra Fraudei (denumit în continuare „OLAF”), precum și citarea acesteia în calitate de martor;
            
         
               —
            
            
               adoptarea tuturor măsurilor de organizare a procedurii și de cercetare judecătorească necesare pentru a se stabili încălcarea principiilor egalității de tratament și al nediscriminării săvârșită de către Comisie;
            
         
               —
            
            
               obligarea Comisiei la plata sumei de 460 000 de euro sau a altei sume pe care Tribunalul o va considera echitabilă, cu titlu de despăgubiri pentru prejudiciul material cauzat reclamantului;
            
         
               —
            
            
               obligarea Comisiei la plata sumei de 100 000 de euro sau a altei sume pe care Tribunalul o consideră echitabilă, cu titlu de despăgubiri pentru prejudiciul moral cauzat reclamantului;
            
         
               —
            
            
               obligarea Comisiei la plata cheltuielilor de judecată.
            
         Motivele și principalele argumente
   Reclamantul, agent temporar în cadrul OLAF până la data de 30 aprilie 2005, solicită despăgubirea prejudiciului care, potrivit acestuia, rezultă dintr-o serie de conduite ilicite de care s-ar face vinovată Comisia în cadrul privința prelungirii contractului său. Conduitele ilicite menționate privesc în special: i) încălcarea reglementării aplicabile și a jurisprudenței relevante în materia funcției publice; ii) încălcarea principiului încrederii legitime; iii) încălcarea principiilor egalității de tratament și al nediscriminării.